**תלג'- מצוות תפילה** **(מספר החינוך)**

**1.הגדרה**

**א**. הפסוקים מהתורה (**"ואותו תעבוד", "ועבדתם את ה' אלוקיכם", "לעבדו בכל לבבכם"**) אומרים לנו שיש מהתורה מצווה כללית לעבוד את ה'.

**ב**. לפי הרמבם- מפסוקים אלו לומדים שיש גם מצווה פרטית והיא מצווה מהתורה להתפלל בכל יום, כמו שמפרש "הספרי" את הפסוק "לעבדו בכל לבבכם"- איזו היא עבודה שבלב ? זוהי תפילה.

2**. משורשי המצווה**  **(למה צריך תפילה או להתפלל)**

א. כי הקב"ה **רוצה להטיב** לנו ולתת את בקשותינו . **(לכן נתן לנו תפילה שנבקש).**

ב. התפילה היא **הודיה** לה'- על הטובות.

ג. התפילה מעוררת אותנו להכיר **שה' טוב ומטיב** שמצפה לתפילותינו- **("הנה לא ינום ולא ישן שומר ישראל").**

ד. התפילה מזכירה שה' הוא **היחידי הכול יכול**. **(ורק ממנו מבקשים).**

3. א. לפי הרמב"ם יש חובה **(מצווה)** מהתורה להתפלל בכל יום **("לעבדו בכל לבבכם").**

ב. אך לפי הרמב"ן חובת התפילה מדרבנן, ורק בשעת צרה או סכנה חובה מהתורה להתפלל.

ג. **לדעת כולם**- נוסח תפילת 18, ומספר התפילות ביום וזמני התפילות הם נקבעו ע"י חכמים**- (דרבנן -אנשי כנסת הגדולה).**

ד. חכמים תיקנו תפילה קצרה לשעת סכנה **("צרכי עמך ישראל מרובים...")** -בשעת סכנה אסור להתעכב או להתרכז כדי להתפלל תפילת 18.

**4. דיני המצווה- פרטי הדינים.**

**א**. **תפילות ימי חול**- **(חכמים תקנו 3 תפילות שהם כנגד קורבנות התמיד).**

 **שחרית**- במקום קרבן תמיד של שחר.

 **מנחה-** במקום קרבן תמיד של בן הערביים.

 **ערבית-** במקום שריפת האיברים של הקרבנות בלילה- שלא נשרפו ביום.

**ב**. **תפילת ערבית**- במקור הייתה רשות, כי לא תמיד נשארים איברים להישרף בלילה, אך היום חובה, כי קיבלנו על עצמנו אותה כחובה.

**ג. תפילת מוסף**- היא התפילה הרביעית: בראשי חודשים, שבתות וחגים, והיא כנגד קרבן מוסף שהיה בבית המקדש.

**ד. תפילת הנעילה**- היא התפילה החמישית ביום הכיפורים. והיא נתקנה בגלל קדושת יום הכיפורים- שהוא יום סליחה וכפרה.

**ה. תפילת 18**- היא נקראת גם תפילת העמידה, אנשי הכנסת הגדולה **(שהם עזרא הסופר ובית דינו)** תיקנו את נוסח תפילת 18.

 3 הברכות **הראשונות** הן ברכות שבח **(אבות, גבורות וקדושה)**

 12 הברכות **האמצעיות** הן בקשות רפואה פרנסה וכו' **(שמואל הקטן תיקן למינים ולמלשינים...)**

 3 ברכות **אחרונות** הן הודיה. **(עבודה שהיא רצה ה', מודים ושים שלום).**

ו. **שמעון הפקולי**- החזיר את סדר הברכות של תפילת 18 לתיקנו **(עם הזמן התבלבל ושכחו את הסדר שנקבע ע"י הכנסת הגדולה).**

ז. **בשבתות וחגים**- יש 7 ברכות בתפילה **(ולא 18 )** כדי לא להטריח את האנשים.

 3 ראשונות שבח **(אבות גבורות וקדושה)**,

 ברכה רביעית על עניין היום **(שבת או חג)**

 3 אחרונות הודיה. **(עבודה שהיא רצה ה', מודים ושים שלום).**

**ח. במוסף ראש השנה (יש 9 ברכות בתפילה).**

 3 ראשונות שבח

 3 אמצעיות הן מעניין היום- **(מלכויות, זיכרונות ושופרות).**

 3 אחרונות הן הודיה.

 **בתפילת מוסף ראש השנה** שליח הציבור מוציא ידי חובה את כולם גם את אלו שבקיאים בתפילה.

 **(לעומת התפילות בשאר השנה שהוא מוציא ידי חובה רק את מי שלא בקי בתפילה).**

**5. מעניין המצווה**

**א. כוונת התפילה**- 1לכתחילה לכוון בכל הברכות בתפילה, אבל 2מי שלא כיוון בברכה הראשונה **(אבות)**- מחזירים אותו, שזה מעכב.

**ב. עיקר הכוונה**- שישים לב שהוא 3מתפלל לה' 4וממנו הוא מבקש. **(ויסיר מחשבות זרות).**

**ג. הדברים המעכבים את התפילה** הם: טהרת ידיים **(נטילה)\** כיסוי הערווה- לבוש בצורה תקנית,

 טהרת מקום התפילה- שלא יהיה או צואה ריח\ והנצרך לנקביו **(צריך)** להתפנות.

**ד. דברים הצריכים לתפילה אך לא מעכבים הם**: להתפלל בעמידה \להתפלל לכיוון המקדש \ לעמוד ביראה ופחד בתפילה \

 עיניו למטה וליבו לשמיים \ יניח ידו על ליבו, \יתקן לבושו \ לא יגביה הרבה בקולו \ כריעות בתפילה \.

**ה. תפילת שחרית** **זמנה:** מנץ החמה ועד סוף השעה הרביעית.

 ואם לא הספיק, אז יכול להתפלל עד חצות היום- אך לא יקבל שכר תפילה בזמנה.

 בשעת הדחק, הרוצה להשכים ולצאת לדרך מוקדם- יכול להתפלל מעלות השחר.

**ו. תפילת מנחה זמנה**: מהשעה $6\frac{1}{2}$ זמנית **(מחצי שעה אחר חצות היום)** ועד הערב **(שקיעה).**

ז. **תפילת ערבית זמנה:** כל הלילה – מתחילת הלילה ועד עלות השחר **(סוף הלילה)**.

**ח.** **אסור לעשות מלאכה** וכו' לפני התפילה- שמא ישכח את התפילה.

**ט. תפילת תשלומים-** אם טעה ולא התפלל תפילה אחת, אז בתפילה הבאה יתפלל פעמיים וכך ישלים את חסרון התפילה.

י**. בזמן תפילת 18 לא יפסיק** לשום דבר, ואפילו לא יענה למלך ישראל ולא יזוז אפילו אם נחש **(לא ארסי)** נמצא לידו, כי הוא מדבר עם ה'.

**יא. תפילה בציבור**- תפילה בציבור **(מניין)** נשמעת יותר לכן ישתדל להתפלל במניין.